
Parlamentul  României

Camera  Deputaţilor

Comisia pentru Sănătate şi Familie         
Bucureşti, 29  septembrie 2015

Nr. 4c-8/306   
BIROULUI PERMANENT

AL

CAMEREI DEPUTAŢILOR,

Vă înaintăm raportul de înlocuire asupra propunerii legislative privind organizarea şi exercitarea profesiei de dietetician retrimisă Comisiei pentru sănătate şi familie spre dezbatere,  în fond, cu adresa nr. Plx 188/2014  din 23 septembrie 2015.
În raport cu obiectul şi conţinutul reglementării, propunerea legislativă face  parte din categoria legilor ordinare.
PREŞEDINTE,

Conf.Dr.Florin Buicu
[image: image2.png]ROMANIA




Parlamentul României

Camera Deputaţilor

Comisia pentru Sănătate şi Familie         
Bucureşti, 29  septembrie 2015

Nr. 4c-8/306
RAPORT  DE  ÎNLOCUIRE
asupra propunerii legislative privind organizarea şi exercitarea profesiei de dietetician ( Plx 188/2014)
În temeiul art.70 din Regulamentul Camerei Deputaţilor, republicat, propunerea legislativă privind organizarea şi exercitarea profesiei de dietetician a fost retrimisă Comisiei pentru sănătate şi familie, prin adresa 
nr. Plx 188/2014 din 23 septembrie 2015, în vederea examinării şi întocmirii unui nou raport.

La întocmirea prezentului raport de înlocuire, Comisia a avut în vedere:

· avizul favorabil al Consiliului Legislativ (nr.1434 din 12.12.2013)

· avizul favorabil al Comisiei juridice, de disciplină şi imunităţi (nr.Plx 188 din 23.04.2014)

· avizul favorabil al Comisiei pentru muncă şi protecţie socială ( nr.4c-7/183 din 28.05.2014)
· avizul favorabil al Comisiei pentru egalitatea de şanse pentru femei şi bărbaţi ( nr.37/279 din 24.04.2014)

· punctul de vedere al Ministerului Educaţiei şi Cercetării Ştiinţifice ( nr.8851M din 22.09.2015).
Propunerea legislativă are ca obiect de reglementare stabilirea cadrului juridic privind exercitarea profesiei de dietetician, precum şi înfiinţarea Colegiului Dieteticenilor din România.
Menţionăm că prezentul raport înlocuieşte raportul depus anterior cu nr.4c-8/247 din 24 iunie 2015 .
La lucrările Comisiei pentru sănătate şi familie au participat 16 deputaţi din cei 19 membri ai comisiei. Raportul comisiei a fost adoptat cu majoritate de voturi .
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

Iniţiativa legislativă a fost respinsă de Senat în şedinţa din 8 aprilie 2014.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

In urma reexaminării din data de 29 septembrie 2015, Comisia pentru sănătate şi familie a hotărât să propună plenului Camerei Deputaţilor , adoptarea  propunerii  legislative privind organizarea şi exercitarea profesiei de dietetician  cu amendamentele admise prezentate în Anexă.

           PREŞEDINTE,                                                                                                SECRETAR,

      
      Conf.Dr.Florin BUICU
                                                                         Dr.Camelia BOGDĂNICI
                  Şef birou, Gheorghe Marinescu
                  Consilier parlamentar, Cristina Bologan                                                                
ANEXA

AMENDAMENTE ADMISE
	Nr.

crt.
	Text

Senat
	Text propus de Comisie

(autorul amendamentului)
	Motivarea

amendamentelor propuse

	1. 
	Titlul legii

LEGE

privind organizarea şi exercitarea profesiei de dietetician


	Titlul legii

LEGE privind exercitarea profesiei de
dietetician, precum şi înfiinţarea, organizarea şi funcţionarea Colegiului Dieteticienilor din România
Autori: Comisia pentru sănătate şi familie
	Pentru ca titlul să reflecte cuprinsul legii.



	2. 
	CAPITOLUL I

Dispoziţii generale


	CAPITOLUL I

Dispoziţii generale


	

	3. 
	Art.1. Legea are ca scop reglementarea activităţilor şi practicilor legate de exercitarea profesiei de dietetician cât şi înfiinţarea Colegiului Dieteticienilor.

	Art. 1.- Prezenta lege reglementează activităţile şi practicile legate de exercitarea profesiei de dietetician, precum şi înfiinţarea, organizarea şi funcţionarea Colegiului Dieteticienilor din România , denumit în continuare CDR.
Autori: Comisia pentru sănătate şi familie
	Pentru respectarea normelor de tehnică legislativă şi pentru o exprimare corectă şi completă.

	4. 
	Art.2. Profesia de dietetician se exercită, pe teritoriul Romaniei, în condiţiile prezentei legi, în scopul promovării sănătăţii, prevenirii îmbolnăvirilor, vindecării bolilor şi optimizarea sănătăţii populaţiei din punct de vedere nutriţional şi dietetic. În cadrul prezentei legi termenii şi noţiunile folosite au următoarea semnificaţie, în acord cu normele europene şi internationale:

a. Dieteticianul - este o persoana calificată în Nutriţie şi Dietetică recunoscută de autorităţile naţionale şi care aplică ştiinţa nutriţiei în alimentaţia şi educaţia grupurilor sau indivizilor atât în situaţii de boală cât şi în sănătate şi menţinerea ei. 

b. Nutriţie - nutriţie reprezintă modul în care ne alimentăm, aportul calitativ şi cantitativ de nutrienţi. Nutriţia reprezintă totalitatea  proceselor fiziologice prin care organismele îşi procură hrana necesară creşterii şi dezvoltării, obţinerii energiei pentru desfasurarea proceselor vitale, cât si refacerii ţesuturilor.
	Art.2. - (1) Profesia de dietetician este o profesie liberală, în domeniul sănătăţii umane, furnizoare de servicii conexe actului medical.
(2) Profesia de dietetician are ca principal scop asigurarea unei nutriţii echilibrate a individului şi colectivităţilor umane, în vederea asigurării unei stări bune de sănătate, prin prevenirea stărilor patologice influenţate nutriţional şi prin promovarea, menţinerea şi  recuperarea sănătăţii prin mijloace dietetice.

(3) În vederea realizării acestui scop, pe tot timpul exercitării profesiei, dieteticianul trebuie să acţioneze cu profesionalism, dovedind disponibilitate, competenţă, corectitudine, devotament, loialitate, confidenţialiate şi respect faţă de fiinţa umană.

Autori: Comisia pentru sănătate şi familie
	Idem.

	5. 
	Art. 3. -  (1) Dieteticianul prestează activitate de asistenţă medicală pe probleme de nutriţie şi/sau dietetică în evaluarea statusului nutriţional al individului, întocmirea unor diete şi meniuri atât în stare de sănătate cât şi ca terapie nutriţională medicală pentru diverse afecţiuni ca mijloc terapeutic în cadrul schemelor generale de tratament medical, managementul serviciilor alimentare şi supravegherea circuitului hranei în unitatea sanitară precum şi consilierea pacienţilor şi a comunităţii în general pe probleme de  nutriţie şi dietetică.

(2) Dieteticianul contribuie la definirea, evaluarea şi controlul calităţii produselor şi dietelor alimentare servite în colectivităţi umane ţinând cont de principiile şi obiectivele naţionale de prevenţie şi sănătate publică relevante în sfera nutriţiei şi alimentaţiei publice. De asemenea participă la toate programele de sănătate publică ce implică o componentă alimentară.
	Art.3. - (1) În exercitarea profesiei, dieteticianul aplică ştiinţa nutriţiei şi dieteticii în alimentaţia şi educaţia pe teme de alimentaţie a pacienţilor/beneficiarilor de servicii de nutriţie şi dietetică , cât şi a persoanelor ca subiect individual, atât a celor sănătoase cât şi a celor bolnave. 
(2) Dieteticianul contribuie la definirea, evaluarea şi controlul calităţii produselor şi dietelor alimentare oferite pacienţilor/beneficiarilor de servicii de nutriţie şi dietetică ţinând cont de principiile şi obiectivele naţionale de prevenţie şi sănătate publică relevante în sfera nutriţiei şi alimentaţiei publice. De asemenea participă la toate programele de sănătate publică ce implică o componentă alimentară.
(3) Deciziile profesionale ale dieteticianului vor fi luate în limitele competenţei sale profesionale, având în vedere interesul şi drepturile pacienţilor/beneficiarilor de servicii de nutriţie şi dietetică, respectarea voinţei acestora, grija faţă de sănătatea lor şi faţă de sănătatea publică, principiile general-acceptate de nutriţie şi dietetică, nediscriminarea între pacienţi/beneficiari de servicii de nutriţie şi dietetică, respectarea demnităţii umane şi a celorlalte principii şi reguli de etică şi deontologie în nutriţie şi dietetică.

(4) Profesia de dietetician se exercită pe bază de libertate profesională în probleme specifice de nutriţie şi dietetică a pacienţilor/ beneficiarilor de servicii de nutriţie şi dietetică, fără îngrădiri administrative privind prescrierea de măsuri dietetice şi de nutriţie. Principiul independenţei profesionale conferă dieteticianului dreptul de iniţiativă şi decizie în exercitarea actului profesional, cu asumarea răspunderii pentru calitatea acestuia, în limitele respectării de către pacienţi/ beneficiari de servicii de nutriţie şi dietetică a indicaţiilor dietetice primite.

Autori: Comisia pentru sănătate şi familie

	Pentru o exprimare precisă şi concisă.

Pentru o exprimare completă şi corectă.

Idem.



	6. 
	Art. 4. Se înfiinţează Colegiul Dieteticienilor din România. Regulamentul de organizare şi funcţionare al Colegiului Dieteticienilor se aprobă prin ordin al Ministrului Sănătăţii Publice.

	Se elimină
	Pentru respectarea normelor de tehnică legislativă s-a preluat la art.12, alin.(1) şi (3).

	7. 
	Art.5 Dieteticienii au drepturile şi obligaţiile prevăzute de lege potrivit statutului profesional şi reglementărilor legale privind persoana juridică în serviciul căreia se află sau cu care are raporturi de muncă.

	Se elimină
	Pentru respectarea normelor de tehnică legislativă.

	8. 
	CAPITOLUL  II

Dobândirea şi încetarea calităţii de dietetician


	CAPITOLUL  II

Exercitarea profesiei de dietetician cu drept de liberă practică
Autori: Comisia pentru sănătate şi familie
	Pentru o exprimare corectă care să reflecte cuprinsul capitolului.

	9. 
	Art. 6. (1) Poate fi dietetician acela ce deţine un titlu oficial de calificare în dietetică conform legii şi care îndeplineşte următoarele condiţii fiind: 

a) cetăţean român;

b) cetăţean al unui stat membru al Uniunii Europene, al unui stat aparţinând Spaţiului

Economic European;
c) cetăţean al unui stat terţ căsătorit cu un cetăţean român, domiciliat în România;
d) beneficiarul unui statut de rezident pe termen lung acordat de unul din statele prevăzute la lit. b).
e) apt din punct de vedere medical pentru exercitarea profesiei; această condiţie se dovedeşte cu certificat medical eliberat în condiţiile legii.
(2) Activităţile şi practicarea profesiei de dietetician pot fi exercitate de următoarele categorii profesionale, în condiţiile prevăzute de lege:

a) dieteticieni (nutriţionişti) cu diplomă de licenţă cu specializarea în Nutriţie şi Dietetică, eliberată de o instituţie de învăţământ superior, acreditată în România, cu o durată de minim 3 ani (180 credite), conform H.G. nr. 143/2013 (3 ani, 180 credite)

b) dieteticieni (nutriţionişti) cu diplomă de Master în domeniu    ( 2 ani, 120 credite)

c) dieteticieni (nutriţionişti) cu doctorat (4 ani)

d) asistenţii medicali-dieteticieni aflaţi în activitate la data promulgării prezentei legi, doar după absolvirea programului de licenţă, masterat sau doctorat, conform art.8 aliniatul 1.

e) deţinători de diplomă, certificat, sau alt titlu de dietetician, eliberat conform normelor unui stat din cele prevăzute la alin. (1) lit. b)

f) deţinători de diplomă, certificat, sau alt titlu de dietetician dobândite într-un stat terţ, recunoscute ori echivalate în România.

(3) Pentru a profesa ca dieteticieni pe teritoriul României, persoanele prevăzute la art. 6 alin. (1) şi (2) sunt obligate să aibă drept/certificatul de liberă practică eliberat conform legii de Colegiul Dieteticienilor
	Art.4. - Profesia de dietetician se poate exercita în România de către:
a) cetăţeni ai statului român;

b) cetăţeni ai unui stat membru al Uniunii Europene, al unui stat aparţinând Spaţiului Economic European sau ai Confederaţiei Elveţiene ; 
c) soţul unui cetăţean român,  descendenţii şi ascendenţii în linie directă,  indiferent de cetăţenia acestora, aflaţi în întreţinerea unui cetăţean român;
d) membrii de familie ai unui cetăţean al unuia dintre statele prevăzute la  lit. b), astfel cum sunt definiţi la art. 2 alin.(1) pct. 3 din Ordonanţa de urgenţă a Guvernului nr. 102/2005 privind libera circulaţie pe teritoriul României a cetăţenilor statelor membre ale Uniunii Europene, Spaţiului Economic European şi a cetăţenilor Confederaţiei Elveţiene , republicată, cu modificările şi completările ulterioare;

e) cetăţenii statelor terţe beneficiari ai statutului de rezident permanent în România;
f)  beneficiarii unui statut de rezident pe termen lung acordat de unul dintre statele prevăzute la lit. b).

Se elimină
Se elimină
Se elimină
Autori: Comisia pentru sănătate şi familie
	Pentru o exprimare completă şi corectă.

	10. 
	___
	Art.5. – (1) Profesia de dietetician se exercită pe teritoriul României numai de către persoanele care au obţinut statutul de dietetician autorizat. Pentru obţinerea  acestui statut persoanele fizice trebuie să îndeplinească,  cumulativ, următoarele condiţii: 

a) să aibă capacitate juridică civilă deplină de exerciţiu;

 b) să posede un titlu oficial de calificare în nutriţie şi  dietetică; 

c) să fie apte din punct de vedere medical pentru practicarea profesiei;

d) să nu se găsescă în vreunul dintre cazurile de nedemnitate prevăzute la art.18 ;
e) să aibă calitatea de membru al CDR;
f) să se încadreaze în una dintre categoriile prevăzute de art.4.
(2) În sensul prezentei legi, prin titlu oficial de calificare în nutriţie si dietetică, se înţelege: 

 a) diploma de licenţă în  specializarea nutriţie şi dietetică, eliberată de o instituţie de învăţământ superior, acreditată în România, pe domeniul sănătate, cu o durată de minimum      3 ani (180 de credite);

b) adeverinţă de absolvire a studiilor, eliberată la cererea absolventului, ca urmare a promovării examenului de licenţă, valabilă până la eliberarea diplomei de licenţă, conform prevederilor lit. a), dar nu mai mult de 12 luni de la data emiterii;

c) diplomă sau adeverinţă de tipul celei menţionate la lit. a) şi b), obţinută în străinătate şi recunoscută sau echivalată în România, după caz.
(3) Pentru a profesa ca dietetician pe teritoriul României, persoanele prevăzute la art.4  sunt obligate  să deţină o autorizaţie de liberă practică, eliberată de CDR.

(4) În vederea eliberării autorizaţiei de liberă practică trebuie îndeplinite cumulativ următoarele condiţii:

 a) să deţină titlu oficial de calificare în nutriţie şi dietetică potrivit        alin. (2).

 b) să facă dovada efectuării unui an de practică în domeniul nutriţiei si dieteticii în conformitate cu dispoziţiile cuprinse în normele metodologice de aplicare a prezentei legi sau să deţină o diplomă de masterat în domeniul nutriţiei si dieteticii (120 de credite);

c) să promoveze examenul naţional de dietetician autorizat,  organizat de către instituţiile de învăţământ superior care au un program de licenţă acreditat în specializarea nutriţie si dietetică, elaborat în colaborare cu CDR.

Autori: Comisia pentru sănătate şi familie

	Pentru a reglementa, cu claritate, condiţiile în care se poate exercita profesia de dietetician.

	11. 
	____
	Art.6. Pentru exercitarea profesiei de dietetician autorizaţia de liberă practică se eliberează şi se reînnoieşte obligatoriu de către CDR,  la un interval de 5 ani.

Autori: Comisia pentru sănătate şi familie

	S-a reformulat textul art.6 alin.(3) din iniţiativa legislativă.

	12. 
	Art.7.(1) Cetăţeanul unui stat membru al Uniunii Europene sau al Spaţiului Economic European poate exercita profesia de dietetician în România, dacă îndeplineşte condiţiile prevăzute de lege.

(2) Persoana prevăzută la alin. (1), care a dobândit calificarea de dietetician în statul membru de origine sau de provenienţă, poate solicita oricând recunoaşterea diplomelor, în vederea admiterii în profesia de dietetician şi a practicării acesteia în România.

(3) În vederea recunoaşterii diplomelor în România, solicitantul va trebui să susţină Examenul Naţional de Dietetician Registrat (sau Acreditat - ENDR)

(4) Colegiul Dieteticienilor va stabili conţinutul şi modul de desfăşurare a ENDR
(5) Persoana prevăzută la      alin. (1), care exercită profesia de dietetician în România, poate desfăşura aceleaşi activităţi profesionale ca şi dieteticianul român.

(6) Prevederile prezentului articol se completează cu dispoziţiile Legii nr. 200/2004 privind recunoaşterea diplomelor şi calificărilor profesionale pentru profesiile reglementate din România, cu modificările ulterioare.


	Art.7.- (1) Persoanele prevăzute la art.4 lit. b), c) , e) şi f)  trebuie să susţină examenul prevăzut la art.5 alin.(4) lit.c).

(2) În termen de 6 luni de la intrarea în vigoare a prezentei legi, instituţiile de învăţământ superior care au emis diplome de licenţă în specializarea nutriţie şi dietetică, vor organiza primul examen naţional de dietetician autorizat, pentru posesorii de diplomă/adeverinţă de licenţă în specializarea nutriţie şi dietetică care îndeplinesc condiţiile menţionate la art. 5 alin. (4) lit. a) şi b).

Se elimină

Se elimină

Se elimină

(3) Prevederile prezentului articol se completează cu dispoziţiile Legii nr. 200/2004 privind recunoaşterea diplomelor şi calificărilor profesionale pentru profesiile reglementate din România, cu modificările şi completările ulterioare.

Autori: Comisia pentru sănătate şi familie

	S-a reformulat textul art.7 alin.(2) din iniţiativa legislativă.

Pentru a răspunde cerinţelor de autorizare a acestei profesii.

Nu mai are obiect.

Idem.

Idem.

Prin renumerotare.

	13. 
	Art.8. -  (1) Toţi asistenţii-dieteticieni care doresc să continue să profeseze în domeniul dieteticii sunt obligaţi prin prezenta lege ca în decurs de 5 ani de la adoptarea Legii Dieteticianului să efectueze o pregătire specifică de o durată determinată, recunoscută de Ministerul Educaţiei şi Ministerul Sănătăţii, conform standardelor ocupaţionale europene aprobate prin reglementările legale în vigoare, menită să aducă nivelul de pregătire a asistenţilor dieteticieni la nivel minim de Licenţă în Dietetică. Până la absolvirea acestui examen asistenţii-dieteticieni nu vor putea îndeplini sarcinile de muncă a unui dietetician aşa cum sunt prevăzute în actuala lege decât sub directă supraveghere a unui dietetician licenţiat.
____

(2) După expirarea termenului de 5 ani asistenţii dieteticieni care nu au obţinut o diplomă de licenţă nu vor putea să mai profeseze în acest domeniu (ca asistenţi dieteticieni) ci vor putea profesa ca asistenţi medicali, aceasta fiind profesia lor de bază.


	Art.8.- (1) Toţi asistenţii medicali dieteticieni care optează pentru exercitarea profesiei de dietetician sunt obligaţi, ca în termen de 5 ani, de la intrarea în vigoare a prezentei legi să efectueze un stagiu de  pregătire specifică, pentru o durată determinată, recunoscută de Ministerul Educaţiei şi Cercetării Ştiinţifice şi Ministerul Sănătăţii, conform standardelor ocupaţionale europene aprobate prin reglementările legale în vigoare, menit să aducă nivelul de pregătire a asistenţilor medicali dieteticieni la nivelul minim de licenţă în dietetică. 

(2) Prin excepţie de la prevederile art.5 alin.(1), atribuţiile dieteticianului pot fi exercitate de către asistentul medical cu competenţă în dietetică, pentru o perioadă de până la 5 ani de la intrarea în vigoare a prezentei legi.

(3)După expirarea termenului de 5 ani asistenţii medicali dieteticieni, care nu au obţinut o diplomă de licenţă în specializarea nutriţie şi dietetică, nu vor putea să mai profeseze în acest domeniu şi vor putea profesa ca asistenţi medicali, aceasta fiind profesia lor de bază.

Autori: Comisia pentru sănătate şi familie

	Pentru o exprimare precisă şi corectă.

Pentru a asigura continuitatea activităţilor de nutriţie şi dietetică până la implementarea deplină a prevederilor prezentei legi.

Idem.



	14. 
	___
	Art.9.- Supravegherea şi controlul exercitării profesiei de dietetician se realizează de CDR.
Autori: Comisia pentru sănătate şi familie

	Pentru respectarea normelor de tehnică legislativă s-a reformulat textul art.13 din propunerea legislativă.

	15. 
	Art.9. Este nedemn de a fi dietetician:

a) cel care a fost condamnat definitiv pentru săvârşirea unei infracţiuni de natură a aduce atingere profesiei de dietetician;

b)cel care, în exercitarea profesiei de dietetician, a săvârşit abuzuri prin care au fost încălcate drepturi şi libertăţi fundamentale ale omului, stabilite prin hotărâre judecătorească irevocabilă;

c) cel care este declarat nedemn pentru alte cauze de lege.

	Se elimină
	S-a reformulat la art.18 .

	16. 
	Art. 9. Dieteticianul este obligat să respecte dispoziţiile legale privitoare la conflictul de interese; el este, de asemenea, obligat să respecte secretul şi confidenţialitatea activităţii sale, în condiţiile legii.
	Se elimină
	Pentru respectarea normelor de tehnică legislativă s-a reformulat în cuprinsul art.15 .

	17. 
	Art. 10 . - (l) Dieteticianul răspunde juridic pentru încălcarea obligaţiilor profesionale, potrivit legii şi reglementărilor specifice ale domeniului activităţii persoanei fizice sau juridice în slujba căreia se află.

(2) Dieteticianul are dreptul să folosească numai cunoştinţele, mijloacele şi metodele pentru care este autorizat şi atestat, conform standardului ocupaţional din domeniul respectiv.

	Se elimină
	Pentru respectarea normelor de tehnică legislativă s-a reformulat în cuprinsul art.19 .

	18. 
	CAPITOLUL III
Organizarea şi protecţia profesiei de dietetician

	CAPITOLUL III
Forme de  exercitare a profesiei de dietetician cu drept de liberă practică

Autori: Comisia pentru sănătate şi familie
	Pentru o exprimare corectă şi completă.

	19. 
	Art.11.(1) Principalele domenii de practică în care activează dieteticianul sunt: 

1.Dietetician administrativ: activează în dietetica administrativă ca manager de blocuri, sisteme şi servicii alimentare. Arii de competenţă ale acestuia sunt: managementul serviciilor de alimentaţie cu responsabilitatea de a furniza alimente de calitate şi nutriţional adecvate indivizilor şi grupurilor atât în starea de sănătate cât şi în starea de boală, în instituţii publice sau în alte medii comunitare.
2.Dietetician clinic: activează terapia medicală nutriţională (MNT), nutriţie clinică. Arii de competenţă ale acestuia sunt: responsabil cu planificarea, educaţia, supervizarea şi evaluarea unui plan clinic de alimentaţie pentru a readuce pacientul la o stare de sănătate funcţională din punct de vedere nutriţional. Dieteticianul poate activa în cadrul îngrijirilor primare de sănătate sau în instituţii medicale.

3.Dietetician comunitar: activează în sănătatea publică. Arii de competenţă ale acestuia sunt: implicarea directă în promovarea sănătăţii şi elaborarea politicilor care să ducă la promovarea acelor alegeri individuale sau de grup care să ducă la îmbunătăţirea sau menţinerea sănătăţii nutriţionale şi la minimalizarea riscurilor bolilor cu determinare nutriţională.

4.Un al patrulea domeniu implicit este cel academic, existând posibilitatea şi necesitatea, conform acordului de la Bologna, de a continua licenţa cu un program de Master şi apoi cu unul de Doctorat care să permită dieteticienilor să intre în circuitul academic şi să  evolueze pe linie academică (preparator până la profesor).

(2) Alte domenii de practică în domeniul dieteticii pot fi stabilite prin ordin al ministrului sănătăţii. Pentru fiecare din aceste domenii Colegiul Dieteticienilor urmează să creeze standarde ocupaţionale care se revizuiesc periodic şi se aprobă conform reglementărilor legale în vigoare.

	Art.10.- Principalele domenii de practică în care activează dieteticianul sunt: 
a) Dietetician administrativ : activează în managementul serviciilor si produselor alimentare cu responsabilitatea de a furniza informaţii privind produsele nutriţionale adecvate, hrana de calitate pentru indivizi şi grupuri, în stare de sănătate şi de boală, în cadrul unor instituţii sau comunităţi;

b) Dietetician clinic : activează la nivelul îngrijirilor medicale primare, secundare si terţiare, cu responsabilitatea de a planifica, educa, supraveghea şi evalua un plan de alimentaţie, conceput clinic, pentru a asigura pacienţilor/ beneficiarilor de servicii de nutriţie şi dietetică, o stare de sănătate nutriţională optimă; dieteticienii clinici pot lucra autonom în cabinete individuale, în instituţii medicale , cabinete medicale, spitale, unităţi staţionare şi cămine de bătrâni;

c) Dietetician pentru sănătatea publică sau comunitar : activează cu rol direct în promovarea sănătăţii şi formularea politicilor de promovare a alegerilor produselor alimentare la nivel de individ/grupuri, care să ducă la îmbunătăţirea şi menţinerea sănătăţii  nutriţionale concomitent cu minimalizarea riscurilor care decurg din bolile cu determinare nutriţională;

d) Cadrele didactice şi cercetătorii, care au parcurs Ciclul Bologna, au posibilitatea de a continua programul de licenţă cu un program de master şi apoi cu unul de doctorat ;

e) alte domenii de practică în domeniul dieteticii pot fi stabilite prin ordin comun al ministrului sănătăţii, ministrului educaţiei şi cercetării ştiinţitice şi ministrului muncii, familiei, protecţiei sociale şi persoanelor vârstnice.

Autori: Comisia pentru sănătate şi familie

	Idem.

	20. 
	____
	Art.11.- (1) Exercitarea profesiei de dietetician se realizează în instituţii publice, private sau în forme autonome de exercitare a profesiei. 

(2) Formele autonome de exercitare a profesiei sunt: 

a) cabinet individual de dietetică;

b) societate civilă profesională de dietetică.

(3) Formele autonome de exercitare a profesiei de dietetician pot angaja personal salariat, pot încheia contracte de colaborare cu alţi dieteticieni, contracte de conlucrare cu alte forme autonome de exercitare a profesiei, contracte cu furnizorii de bunuri şi servicii necesare activităţii lor, contracte specifice cu unităţi medicale, educaţionale, sociale, sportive, de alimentaţie publică, de îngrijire corporală, de industrie alimentară şi farmaceutică, cu mijloace de comunicare în masă, forme specifice de exercitare a profesiei de medic şi a diverselor alte profesii paramedicale şi alte acte juridice civile, în condiţiile Codului civil şi legilor speciale aplicabile.

Autori: Comisia pentru sănătate şi familie

	Pentru respectarea normelor de tehnică legislativă s-a reformulat textul art.24 din iniţiativa legislativă.

	21. 
	 Art.12. - Monitorizarea şi controlul exercitării profesiei de dietetician se realizează de Colegiul Dieteticienilor din România.


	Se elimină
	Pentru respectarea normelor de tehnică legislativă s-a reformulat textul în cuprinsul art.9, propus de comisie.

	22. 
	Art.13.- Pentru a profesa ca dieteticieni, persoanele solicitante trebuie să devină membrii ai Colegiului Dieteticienilor din România în cel mult un an de la publicarea în Monitorul oficial al Normelor Metodologice prevăzute la      art. 32  şi sunt obligate să posede autorizaţia de liberă practică eliberată conform legii de către Colegiul Dieteticienilor din România. Persoanele vizate care nu vor deveni membri ai Colegiului Dieteticienilor din România nu vor mai putea exercita profesia de dietetician sau asistent-dietetician în mod legal şi nu vor mai putea rămâne angajaţi sub aceste denumiri.

	Se elimină
	Pentru respectarea normelor de tehnică legislativă s-a reformulat textul în cuprinsul art.17, propus de comisie.

	23. 
	Art.14.-Autorizaţia de liberă practică a dieteticienilor se eliberează şi se reînnoieşte obligatoriu de către Colegiul Dieteticienilor din România la interval de 2 ani, în condiţiile prevăzute de regulamentul de funcţionare a Colegiului Dieteticienilor.
	Se elimină
	S-a reformulat în cuprinsul textului art.6, propus de comisie.

	24. 
	Art.15.-Autorizaţia de liberă practică pentru dietetician se eliberează pe baza următoarelor acte:

a) diplomă (licenţa, masterat, doctorat) eliberată de instituţia de învăţământ superior sau atestatul ori certificatul de pregătire/echivalare specifică în domeniu;

b) pentru toate categoriile menţionate este necesară absolvirea Examenului Naţional de Dietetician Registrat, în condiţiile prevăzute de Colegiul Medicilor care va organiza periodic un astfel de examen menit să asigure un anumit standard al profesiunii.

c) Adeverinţă în legătură cu efectuarea a unui Stagiu de practică dietetică de cel puţin 30 ECTS (6 luni) în condiţiile prevăzute de Colegiul Dieteticienilor;

d) certificat de cazier judiciar;

e) certificat de sănătate;

f)  Dovada efectuării creditelor de Educaţie Medicală Continuă în condiţiile stabilite de Colegiul Dieteticienilor.


	Se elimină
	S-a reformulat în cuprinsul textului art.5 alin.(4), propus de comisie.

	25. 
	Art.16.-Colegiului Dieteticienilor din România va avea autoritatea de a elabora în colaborare cu MEC şi MS şi cu avizul acestor ministere standardele academice, de practică dietetică, cât şi standardele profesionale necesare pentru licenţierea şi înregistrarea dieteticienilor în Registrul Naţional Unic al Dieteticienilor.

	Se elimină
	S-a reformulat la art.13 alin.(1), lit.e), propus de comisie.

	26. 
	___
	CAPITOLUL IV – Înfiinţarea, organizarea şi funcţionarea CDR

Autori: Comisia pentru sănătate şi familie

	Pentru respectarea normelor de tehnică legislativă s-a introdus un capitol nou care reglementează înfiinţarea, organizarea şi funcţionarea CDR.



	27. 
	Art.17.- (1) Colegiului Dieteticienilor se organizează şi funcţionează ca organizaţie profesională, neguvernamentală, apolitică, atât la nivel naţional cât şi la nivel teritorial (judeţean sau regional), având ca obiect de activitate controlul şi supravegherea exercitării profesiei de dietetician. Dieteticienii au dreptul prevăzut prin lege de a se asocia şi în alte asociaţii profesionale cu diverse scopuri legate de promovarea intereselor profesiei.

(2) Formele de organizare a Colegiului Dieteticienilor la nivel teritorial şi la nivel naţional sunt stabilite prin Statutul Colegiului Dieteticienilor.

(3) Constituirea Colegiului Dieteticienilor are la bază principiile constituţionale ale Dreptului de asociere şi reglementările legale privind asocierea şi constituirea de persoane juridice.

(4) Statutul şi Regulamentul intern de organizare şi funcţionare al Colegiului Dieteticienilor se aprobă prin ordin al ministrului sănătăţii publice.


	Art.12.- (1) CDR se înfiinţează şi funcţionează ca organizaţie profesională, neguvernamentală, apolitică, atât la nivel naţional cât şi la nivel teritorial, având ca obiect de activitate controlul, supravegherea şi modul de exercitare a profesiei de dietetician.  

(2) Formele de organizare a CDR la nivel naţional şi la nivel teritorial sunt stabilite prin Statutul CDR.

(3) Statutul şi Regulamentul intern de organizare şi funcţionare al CDR se elaborează, în termen de 60 de zile de la data intrării în vigoare a prezentei legi, de către reprezentanţii asociaţiilor profesionale ale dieteticienilor şi ai instituţiilor de învăţământ superior care au un program de licenţă acreditat în specialitatea nutriţie şi dietetică şi se aprobă prin ordin al ministrului sănătăţii care se publică în Monitorul Oficial al României,  Partea I.
(4) Statutul CDR prevede modul de organizare al primelor alegeri, structura organizatorică la nivel naţional şi teritorial, precum şi numărul şi durata mandatelor organelor de conducere ale CDR.

Autori: Comisia pentru sănătate şi familie

	Pentru o exprimare clară şi concisă.

	28. 
	___
	Art.13.– (1) Atribuţiile CDR sunt următoarele :

a) asigură respectarea cadrului legal şi organizatoric pentru exercitarea profesiei de dietetician în condiţiile prezentei legi, inclusiv prin funcţia de control profesional, de autoritate disciplinară şi jurisdicţie profesională;

b) instituie standarde  de calitate a serviciilor profesionale în domeniul dieteticii şi norme deontologice în exercitarea profesiei de dietetician;

c) instituie un cadru de promovare şi dezvoltare a competenţei profesionale;
d) reprezintă interesele membrilor săi în faţa autorităţilor publice şi administrative, în organismele profesionale internaţionale, precum şi în litigiile cu terţii ;

e) ţine evidenţa dieteticienilor autorizaţi şi, după caz, acordă, certifică, suspendă şi retrage dreptul de exercitare a profesiei de dietetician pe teritoriul României ;

f) mediază şi arbitrează divergenţele între dieteticienii autorizaţi, între aceştia şi formele autonome de exercitare a profesiei, ori între formele de exercitare a profesiei.

(2) Alte atribuţii sunt prevăzute prin  normele metodologice de aplicare a prezentei legi.

Autori: Comisia pentru sănătate şi familie

	Pentru a reglementa, cu  claritate, care sunt principalele atribuţii pe care le are CDR.

	29. 
	Art.18.- Colegiul Dieteticienilor ţine evidenţa tuturor dieteticienilor din România în Registrul Unic Naţional al Dieteticienilor atât în format scris cât şi în format electronic.
	Se elimină
	Pentru evitarea reglementării paralele.

	30. 
	Art.19.-(1) Dieteticianul răspunde disciplinar în faţa Colegiului Dieteticienilor pentru nerespectarea prevederilor prezentei legi şi ale reglementării legale privind activitatea persoanei juridice în slujba căreia se află.

(2) Constatarea abaterii disciplinare, cercetarea acesteia, procedura de judecată şi sancţiunile disciplinare sunt cele prevăzute în  reglementările specifice ale Colegiului.

(3) Colegiul Dieteticienilor poate fi sesizat de persoana vătămată sau, după caz, de angajator sau o altă entitate.


	Se elimină
	Idem.

	31. 
	Art.20.- În activitatea sa profesională dieteticianul se bucură de protecţia legii, potrivit dispoziţiilor legale specifice fiecăreia dintre aceste profesii.


	Se elimină
	Nu este de nivelul legii.

	32. 
	Art.21.- Începând cu data promulgării prezentei legi, titlul de dietetician va fi protejat prin lege şi nu va putea fi folosit în mod legal decât de persoanele care au o pregătire specifică: licenţă, masterat sau doctorat în domeniul nutriţiei şi dieteticii conform art.6 al acestei legi. Folosirea titlului de dietetician de persoane care nu au credentiale recunoscute de Ministerul Educaţiei şi de Ministerul Sănătăţii, indiferent dacă persoana respectivă este angajată într-o instituţie de stat sau privată, cu profil medical sau de orice altă natură, se va pedepsi conform legii.

	Se elimină
	Idem.

	33. 
	Art.22.-Normarea activităţii dieteticianului în spitale şi alte unităţi unde îşi va efectua activitatea, este următoarea:

a) Secţii din spitale judeţene, municipale, orăşeneşti cu 50-100 paturi - 1 dietetician clinic;

b) Secţii din spitale judeţene, municipale, orăşeneşti cu mai puţin de 50 de paturi - 1 dietetician clinic la două/trei secţii;

c) La blocurile alimentare la spitale cu mai mult de 500 paturi 3 - 4 dieteticieni cu un dietetician şef care să deţină un Master în Nutriţie şi Dietetică;

d) La blocurile alimentare la spitale cu 200- 500 paturi 2-3 dieteticieni cu un dietetician şef care să aibă Master în Nutriţie şi Dietetică;

e) La blocurile alimentare la spitale cu mai puţin de 200 paturi 1-2 dieteticieni după caz cu un dietetician şef care să aibă Master în Nutriţie şi Dietetică;

f) La Direcţiile Judeţene de Sănătate Publică 1-2 dieteticieni/direcţie;

g) Industria alimentară, pentru asigurarea controlului intern al normelor nutriţionale, a normelor legate de etichetarea produselor etc. În decurs de 2 ani de la promulgarea acestei legi fiecare firmă care produce sau comercializează produse alimentare va trebui să aibă un contract de prestări servicii, sau angajare, după caz, cu un dietetician licenţiat;

h) Cantinele, restaurantele care servesc zilnic peste 200 de persoane vor trebui să aibă un dietetician licenţiat angajat;

i) Cantinele sau restaurantele care servesc zilnic mai puţin de 200 de persoane vor trebui să aibă un contract de prestări servicii sau de angajare cu un dietetician licenţiat;

j) La fiecare prefectură de judeţ câte un dietetician comunitar cu sarcina de a aduce în echipa administrativă a prefecturii perspectiva nutriţională şi evaluarea impactului diverselor decizii şi politici locale asupra stării de sănătate nutriţională a populaţiei.


	Se elimină
	Idem.

	34. 
	Art.23.-Dieteticianul poate deschide cabinet medical de dietetică organizat conform legii sau poate desfăşura activităţi independente ca persoană fizică autorizată, cu acest obiect de activitate.

	Se elimină
	Pentru evitarea reglementării paralele.

	35. 
	Art.24.-Dieteticienii sunt obligaţi să ţină fişe de evidenţă a pacienţilor consiliaţi sau trataţi dietetic, atât în unităţile medicale de stat cât şi cele private, inclusiv cabinete private de dietetică. Dieteticianul va cere consinţământul scris de la pacienţi pentru a fi ataşat în fişa pacientului, acolo unde este cazul.


	Se elimină
	Nu este de nivelul legii.

	36. 
	CAPITOLUL IV

Drepturile şi accesul pacienţilor la serviciile medicale oferite de dieteticieni

	CAPITOLUL V

Drepturile şi accesul pacienţilor/ beneficiarilor de servicii de nutriţie şi dietetică, la serviciile medicale oferite de dieteticieni

Autori: Comisia pentru sănătate şi familie

	Pentru o exprimare completă.

	37. 
	Art.25.-Toate persoanele au acces liber la consilierea şi terapia dietetică, reglementate conform legii.


	Art.14. -Toate persoanele au acces liber la consilierea şi terapia dietetică, reglementate conform prezentei legi.

Autori: Comisia pentru sănătate şi familie

	Pentru o exprimare corectă.

	38. 
	Art.26.-Persoanele care se adresează unui dietetician beneficiază de confidenţialitatea datelor privind starea de sănătate.


	Art.15.-Persoanele care se adresează unui dietetician beneficiază de confidenţialitatea datelor privind starea lor de sănătate.

Autori: Comisia pentru sănătate şi familie

	Prin renumerotare.

	39. 
	Art.27.- Practicile şi procedurile de care beneficiază populaţia asigurată sau neasigurată sunt stabilite de Ministerul Sănătăţii şi sunt prevăzute în acordul - cadru fiind decontate din bugetul asiguratorului.
	Art.16.- Practicile şi procedurile de nutriţie şi dietetică de care beneficiază populaţia asigurată sunt stabilite prin negociere cu Ministerul Sănătăţii şi Casa Naţională de Asigurări de Sănătate şi sunt prevăzute în Contractul - cadru care reglementează condiţiile acordării asistenţei medicale în cadrul sistemului de asigurări sociale de sănătate, fiind decontate din bugetul Fondului naţional 
unic de asigurări sociale de sănătate.

Autori: Comisia pentru sănătate şi familie

	Pentru o exprimare completă şi corectă.

	40. 
	CAPITOLUL V

Dispoziţii tranzitorii şi  finale
	CAPITOLUL VI
Dispoziţii tranzitorii şi  finale


	Prin renumerotare

	41. 
	____
	Art. 17. Pentru a exercita profesia de dietetician cu liberă practică, acesta trebuie să devină  membru al CDR prin obţinerea autorizaţiei de liberă practică conform art. 5 alin. (4), în cel mult 5 ani de la absolvirea studiilor de licenţă .

Autori: Comisia pentru sănătate şi familie

	S-a reformulat textul art.14 din iniţiativa legislativă.

	42. 
	____
	Art.18.- Este nedemn şi nu poate exercita profesia de  dietetician:

a) persoana care a fost condamnată definitiv pentru săvârşirea unei infracţiuni de natură a aduce atingere profesiei de dietetician;

b) persoana care, în exercitarea profesiei de dietetician, a săvârşit abuzuri prin care au fost încălcate drepturi şi libertăţi fundamentale ale omului, stabilite prin hotărâre judecătorească definitivă.

Autori: Comisia pentru sănătate şi familie

	S-a reformulat textul art.9 din iniţiativa legislativă.

	43. 
	____
	Art.19. - (1) Dieteticianul cu drept de liberă practică răspunde disciplinar pentru nerespectarea prevederilor prezentei legi, a normelor metodologice de aplicare a acesteia şi a Statutului CDR.

(2) Constatarea, cercetarea şi sancţiunile abaterilor disciplinare sunt prevăzute în  Statutul CDR.

(3) Analizarea şi soluţionarea cazurilor de malpraxis se face de către CDR , care poate colabora cu Colegiul Medicilor din România sau, după caz, cu Colegiul Farmaciştilor din România.
(4) Răspunderea disciplinară a dieteticienilor cu drept de liberă practică nu exclude răspunderea penală, contravenţională, civilă sau materială, conform prevederilor legale.
Autori: Comisia pentru sănătate şi familie
	

	44. 
	
	Art.20.-(1) În termen de 60 de zile de la intrarea în vigoare a prezentei legi, Ministerul Sănătăţii , cu consultarea instituţiilor de învăţământ superior care au un program de licenţă acreditat în specializarea de nutriţie şi dietetică , emite normele metodologice aprobate prin hotărâre de Guvern.
(2) În termen de 60 de zile de la intrarea în vigoare a prezentei legi, profesia de dietetician licenţiat , precum şi ocupaţiile prevăzute la art.10 se introduc în Clasificarea Ocupaţiilor din România , prin ordin comun al ministrului sănătăţii şi ministrului muncii, familiei, protecţiei sociale şi persoanelor vârstnice .

Autori: Comisia pentru sănătate şi familie

	S-a reformulat textul art.33 din iniţiativa legislativă.

	45. 
	Art.28.- (1) Prezenta lege intră în vigoare la 30 zile de la data publicării ei în Monitorul Oficial al României, Partea I.

(2) În termen de 60 de zile de la intrarea în vigoare a prezenţei legi, autorităţile publice, instituţiile şi toate celelalte persoane juridice de drept public sau privat vor opera modificările prevăzute de prezenta lege în încadrarea şi stabilirea statutului, a drepturilor şi obligaţiilor dieteticienilor pe care îi au numiţi sau angajaţi în slujba lor.
	Se elimină
	Pentru evitarea reglementării paralele.

	46. 
	Art.29.-Colegiul Dieteticienilor din România se va înfiinţa şi statutul acestuia se va adopta în termen de 90 de zile de la data intrării în vigoare a prezentei legi.
	Se elimină
	Idem.

	47. 
	Art.30.-Evidenţele dieteticienilor şi actualizarea permanentă a acestora se vor realiza de către Colegiul Dieteticienilor la sfârşitul fiecărui an şi se vor comunica prefecturii, consiliului judeţean, instanţelor judecătoreşti, organelor de urmărire penală şi baroului din judeţul respectiv.
	Se elimină
	Idem.

	48. 
	Art.31.- Încălcarea prevederilor prezentei legi, atrage răspunderea patrimonială, disciplinară, civilă, contravenţională sau penală, după caz.
	Se elimină
	Idem.

	49. 
	Art.32.-În aplicarea prezentei legi Ministerul Sănătăţii în consultare cu Colegiul Medicilor şi alte entităţi profesionale emite norme metodologice, în termen de 6 luni de la publicarea prezentei legi în Monitorul Oficial ai României, Partea I.
	Se elimină
	Idem.

	50. 
	Art.33.- În termen de un an de la intrarea în vigoare a normelor metodologice prevăzute la art. 32, dieteticienii şi asistenţii dieteticieni care desfăşoară sub orice formă activităţi şi practici de dietetică vor fi supuşi procedurilor de autorizare prevăzute de prezenta lege.
	Se elimină
	Idem.

	51. 
	Art.34.-La data intrării în vigoare a prezentei legi orice alte dispoziţii contrare se abrogă.

	Se elimină
	Este fără obiect.

